
BILJEŠKE UZ FINANCIJSKE IZVJEŠTAJE ZA RAZDOBLJE
OD 1. SIJEČNJA DO 31. PROSINCA 2023.


Glazbena škola Blagoja Berse, Zagreb posluje u skladu sa Zakonom o odgoju i obrazovanju u osnovnoj i srednjoj školi, te Statutom Škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.


· BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA

Bilješka broj 1 – šifra 6361 i 6362 Tekuće i kapitalne pomoći proračunskim korisnicima iz proračuna koji im nije nadležan – prihodi unutar ovog odjeljka dolaze od proračuna MINISTARSTVA ZNANOSTI I OBRAZOVANJA i Agencije za odgoj i obrazovanje, a 2023. godine bili su namijenjeni financiranju rashoda zaposlenih, drugog dohotka vanjskih suradnika i naknada zbog nezapošljavanja osobe s invaliditetom, za mentorstva, za isplatu ispitnog povjerenstva za polaganje stručnih ispita, za stručnu literaturu (pretežito su nabavljene note), te za podmirenje troškova opskrbe besplatnim zalihama menstrualnih higijenskih potrepština.

Bilješka broj 2 – šifra 6526 Ostali nespomenuti prihodi – prihodi unutar ove skupine se odnose na prihode participacija učenika za opremanje i poboljšanje uvjeta rada Škole, te prihode od vježbenika koji ponavljaju polaganje stručnih ispita, a koji pretežno financiraju ispitna povjerenstva. 

Bilješka broj 3 – šifra 6711 Prihodi iz  nadležnog proračuna za financiranje rashoda poslovanja – prihodi unutar ovog odjeljka dolaze od proračuna GRADA ZAGREBA (osnivača), a odnose se na dvije skupine sredstava: DECANTRALIZIRANA SREDSTVA (za financiranje redovne djelatnosti tj. materijalnih i financijskih rashoda, tzv. materijalnih troškova) i  SREDSTVA ZA POJAČANI STANDARD (za dodatno financiranje određenih programa i aktivnosti). SREDSTVA ZA POJAČANI STANDARD su uključivala naknadu za rad školskog odbora i troškove nabave knjiga za potrebe školskih knjižnica. Škola je također u 2023. godini, zaprimila unutar izvora financiranja POJAČANI STANDARD, aktivnosti SUFINANCIRANJE PROJEKATA PRIJAVLJENIH NA NATJEČAJE EUROPSKIH FONDOVA ILI PARTNERSTVA ZA EU FONDOVE, sredstva za plaćanje stručnjaka za tehničku podršku za razdoblje 12/2022. – 11/2023. Unutar izvora financiranja POJAČANI STANDARD Škola je također zaprimila i sredstva za financiranje nagrade učenicima „Professor Balthazar“ koja je propisana Programom javnih potreba grada Zagreba u odgoju i osnovnom obrazovanju od Gradskog ureda za obrazovanje, sport i mlade (za financiranje šifre 3721 Naknade građanima i kućanstvima u novcu), te za financiranje troškova preseljenja sjedišta Škole na novu adresu Frankopanska ulica 8 u Zagrebu, koji su nastali u 2021. i 2023. godini. 

Bilješka broj 4 – šifra 683 Ostali prihodi – odnose se na povrat novca u blagajnu od strane zaposlenika (za korištenje službenog mobitela u privatne svrhe za plaćanje SMS parkinga).

Bilješka broj 5 – šifra 3222 Materijal i sirovine – odnosi se na namirnice za ispitno povjerenstvo stručnih ispita, školski odbor i razne prigode.

Bilješka broj 6 – šifra 3299 Ostali nespomenuti rashodi poslovanja – odnose se najviše na troškove preseljenja namještaja i instrumenata na novu lokaciju koja se nalazi na adresi Frankopanska ulica 8 u Zagrebu.

Bilješka broj 7 – šifra 92211 Višak prihoda poslovanja - preneseni – na dan 1.1. 2023. godine, višak prihoda poslovanja – preneseni je iznosio 187.938,29 EUR = (271.668,22 kn + 1.144.352,87 kn) / 7,53450. Razlog zašto je u izvještajnom razdoblju 2023. godine na šifri 92211 upisano kako je ostvareno 187.703,01 EUR je taj što je u toku 2023. godine zabilježena korekcija za 235,28 EUR. 13.2. 2023. Škola je izvršila povrat neutrošenih sredstava koja su Školi uplaćena 29.11. 2022. za opremanje školskih knjižnica srednjih škola u 2022. godini. Od ukupno isplaćenih sredstava za tu namjenu neutrošeno je 1.772,73 kn, tj. 235,28 EUR u 2022. godini, te je taj iznos vraćen u državni proračun iduće 2023. godine. Bilješka broj 7 je upisana u bilješke uz financijske izvještaje za 2023. godinu, na dan 6.2. 2024., sukladno uputama također danim 6.2. 2024. od strane Gradskog ureda za financije i javnu nabavu, sektora za računovodstvo, odjela za knjigovodstveno praćenje i konsolidaciju proračunskih korisnika. Iz tog razloga je promijenjen i datum bilješki uz financijske izvještaje za 2023. godinu sa 31. siječnja 2024. na 6. veljače 2024.

Bilješka broj 8 – šifra 5453 Otplata glavnice primljenih zajmova od tuzemnih trgovačkih društava izvan javnog sektora – odnosi se na obveze za rate za mobilni uređaj koji je kupljen 2021. godine na 24 rate (31,19 EUR po rati).

Bilješka broj 9 – šifra X006 Višak prihoda i primitaka raspoloživ u sljedećem razdoblju – za izvještajno razdoblje on ukupno iznosi 68.326,53 EUR, te će se on iskoristiti za realizaciju financijskog plana za 2024. godinu.

Bilješka broj 10 – šifra 19 Rashodi budućih razdoblja i nedospjela naplata prihoda (aktivna vremenska razgraničenja) – za izvještajno razdoblje oni ukupno iznose 128.972,25 EUR, a odnose se na rashode obračunatih plaća za prosinac 2023. godine i rashode po korekciji privremenog dodatka na plaću za razdoblje 06/2023. – 08/2023., a koje financira MINISTARSTVO ZNANOSTI I OBRAZOVANJA.

· BILJEŠKE UZ BILANCU

Bilješka broj 11 – šifra 996 Izvanbilančni zapisi – pasiva – na izvanbilančnim zapisima je zabilježeno zaprimanje 46 prijenosnih računala, 24 učeničkih računala, 1 ormar za punjenje laptopa, 2 stolna računala, 2 kompjuterska monitora, 9 setova za studijsko snimanje i 2 interaktivna zaslona, predanih Školi na korištenje od strane Hrvatske akademske i istraživačke mreže – CARNET u sklopu projekta „e-Škole: Cjelovita informatizacija procesa poslovanja škola i nastavnih procesa u svrhu stvaranja digitalno zrelih škola za 21. stoljeće“. Spomenuta oprema će biti donirana Školi u veljači 2024. godine.

· BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA

Bilješka broj 12 – šifra P018 Proizvedena dugotrajna imovina – Škola je u 2023. godini zabilježila promjene u vrijednosti i obujmu imovine i obveza koje nisu posljedica prihoda odnosno rashoda niti novčanog tijeka, u iznosu od 75.069,68 EUR. Taj iznos se odnosi nabavu glazbenih instrumenata (1 klavira i 1 gitare) i 1 kompleta namještaja.  

· BILJEŠKE UZ IZVJEŠTAJ O OBVEZAMA

Bilješka broj 13 – šifra V010 Međusobne obveze subjekata općeg proračuna – obveze unutar ove šifre se odnose na obveze za povrat u proračun sredstava koje refundira HZZO (naknada za bolovanje iznad 42 dana i bolovanje radi njege djeteta).

Bilješka broj 14 – račun iz rač. plana 237 Obveze za naknade građanima i kućanstvima – obveze unutar ove šifre se odnose na obveze za financiranje nagrade učenicima „Professor Balthazar“.

Bilješka broj 15 – račun iz rač. plana 2653 Obveze za tuzemne kredite i zajmove, podmirene obveze u izvještajnom razdoblju – odnose se na obveze za rate za mobilni uređaj koji je kupljen 2021. godine na 24 rate (31,19 EUR po rati). 

Bilješka broj 16 – račun iz rač. plana 232 Obveze za materijalne rashode (prekoračenje 61 do preko 360 dana) – ove obveze se odnose na troškove preseljenja Škole na novu lokaciju koja se nalazi na adresi Frankopanska ulica 8 u Zagrebu (na izradu stručne dokumentacije i usluge stručnog nadzora izgradnje). Spomenute obveze nisu podmirene jer se čeka doznačavanje sredstava za njihovo podmirenje od osnivača. One ukupno iznose 11.761,09 EUR (odnose se na 6 nepodmirenih računa, od kojih je najstariji na dan 31.12. 2023., 502 dana izvan valute).


U Zagrebu, 6. veljače 2024.


  
                                                                                                             Ravnatelj Škole


____________________________
                                                                                                            Mislav Defar, prof.

